**Pressemelding**

8. juni 2018

**Komplett blir også bokhandel**

**Nå kan leselystne nordmenn handle bøker på Komplett. For kort tid siden inngikk selskapet partnerskap med Norges ledende nettbokhandel haugenbok.no, som nå tilbyr over 30 000 titler via Komplett.**

* Bøker hører naturlig hjemme i vårt sortiment. Avtalen med haugenbok.no er en viktig, strategisk milepæl i utviklingen av Komplett som markedsplass, sier Anton Hagberg, som leder satsningen. Med haugenbok.no på plass, nærmer vi oss 100 000 produkter kundene kan velge i når de handler på Komplett. Det betyr stor bredde og dybde i mange kategorier.

I [1996](https://web.archive.org/web/19961020011850/http%3A/www.boknett.no/haugenbok/) ble haugenbok.no den aller første i Norge til å starte med salg av bøker på nett. haugenbok.no har siden oppstarten vært Norges ledende nettbokhandel og scorer svært høyt på kundetilfredshet.

* Bøker egner seg godt for netthandel og vår drøm er at er at flere skal ta seg tid til å lese bøker i en travel digital hverdag. Vi tilbyr bøker i kategoriene barn/ungdom, fakta/utdanning, skjønnlitteratur og hobby/fritid. Målet i nær framtid er et «komplett» boksortiment med både norske og engelske titler og vi er spente på bokhøsten. Kryss-salg med andre type produkter som egner seg som for eksempel kjøkkenmaskiner, vil vi også utvikle, sier Hagberg.
* Samarbeidet med Norges største nettbutikk styrker vår posisjon. Vi har en felles filosofi om at våre kunder ikke bare skal være fornøyde, men at de skal bli imponerte, sier Lars-Ove Hammer, leder i haugenbok.no.

\*\*

**For mer informasjon kontakt:**

Anton Hagberg, direktør Komplett Markedsplass, mobil 909 50 148

Lars-Ove Hammer, haugenbok.no, mobil 971 86 499

**Komplett Group**

Komplett Group er Nordens største netthandelsaktør med 10 nettbutikker. Komplett Group har 700 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com).